CELEX: 32020R1209
Language: el
Date: 2020-08-13 00:00:00
Title: Εκτελεστικός κανονισμός (ΕΕ) 2020/1209 της Επιτροπής της 13ης Αυγούστου 2020 σχετικά με την τροποποίηση του εκτελεστικού κανονισμού (ΕΕ) αριθ. 1352/2013 για την κατάρτιση των εντύπων που προβλέπονται στον κανονισμό (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου σχετικά με την τελωνειακή επιβολή των δικαιωμάτων διανοητικής ιδιοκτησίας

21.8.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 274/3
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1209 ΤΗΣ ΕΠΙΤΡΟΠΗΣ
         της 13ης Αυγούστου 2020
         σχετικά με την τροποποίηση του εκτελεστικού κανονισμού (ΕΕ) αριθ. 1352/2013 για την κατάρτιση των εντύπων που προβλέπονται στον κανονισμό (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου σχετικά με την τελωνειακή επιβολή των δικαιωμάτων διανοητικής ιδιοκτησίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, σχετικά με την τελωνειακή επιβολή των δικαιωμάτων διανοητικής ιδιοκτησίας και την κατάργηση του κανονισμού (ΕΚ) αριθ. 1383/2003 (1) του Συμβουλίου, και ιδίως το άρθρο 6 παράγραφος 1 και το άρθρο 12 παράγραφος 7,
         Εκτιμώντας τα ακόλουθα:
         
                     (1)
                  
                  
                     Με τον εκτελεστικό κανονισμό (ΕΕ) αριθ. 1352/2013 της Επιτροπής (2) καταρτίζονται τα έντυπα που πρέπει να χρησιμοποιούνται για την υποβολή αίτησης με την οποία ζητείται η παρέμβαση των τελωνειακών αρχών όσον αφορά εμπορεύματα για τα οποία υπάρχει υποψία ότι παραβιάζουν δικαίωμα διανοητικής ιδιοκτησίας που αναφέρεται στο άρθρο 6 του κανονισμού (ΕΕ) αριθ. 608/2013, καθώς και για την υποβολή αίτησης παράτασης του διαστήματος παρέμβασης των τελωνειακών αρχών, όπως αναφέρεται στο άρθρο 12 του εν λόγω κανονισμού (στο εξής: τα έντυπα).
                  
               
                     (2)
                  
                  
                     Χρειάζεται προσαρμογή των εντύπων ώστε να ληφθεί υπόψη η καθιέρωση της τελωνειακής πύλης συναλλασσομένων της ΕΕ για την ηλεκτρονική υποβολή των εντύπων. Για να παρέχεται ασφαλής πρόσβαση στην εν λόγω πύλη, είναι σημαντικό οι αιτούντες και οι αντιπρόσωποί τους να αναγνωρίζονται με μοναδικό τρόπο. Για τον σκοπό αυτό, ο αριθμός καταχώρισης και αναγνώρισης οικονομικού φορέα (EORI) θα καταστεί υποχρεωτικό πεδίο στη θέση για τον αιτούντα και τον αντιπρόσωπο στα έντυπα.
                  
               
                     (3)
                  
                  
                     Το σύστημα EORI ήδη παρέχει μοναδικούς αριθμούς αναγνώρισης για οικονομικούς φορείς. Είναι σκόπιμο να εφαρμοστεί αυτό το σύστημα και σε άλλα πρόσωπα εκτός των οικονομικών φορέων κατά την έννοια του άρθρου 6 παράγραφος 1 στοιχείο α) του κατ’ εξουσιοδότηση κανονισμού (ΕΕ) 2015/2446 της Επιτροπής (3).
                  
               
                     (4)
                  
                  
                     Ο κανονισμός (ΕΕ) αριθ. 386/2012 του Ευρωπαϊκού Κοινοβουλίου και του Συμβουλίου (4), και ιδίως το άρθρο 2 παράγραφος 2 στοιχείο β), αναθέτει στο Γραφείο Διανοητικής Ιδιοκτησίας της Ευρωπαϊκής Ένωσης (EUIPO) το καθήκον να συλλέγει, να αναλύει και να διαδίδει συναφή αντικειμενικά, συγκρίσιμα και αξιόπιστα δεδομένα σχετικά με τις παραβιάσεις των δικαιωμάτων διανοητικής ιδιοκτησίας.
                  
               
                     (5)
                  
                  
                     Σύμφωνα με το άρθρο 5 παράγραφος 1 στοιχείο β) του κανονισμού (ΕΕ) αριθ. 386/2012, η Επιτροπή διαβιβάζει στο EUIPO κάθε σχετική πληροφορία όσον αφορά την αναστολή της παράδοσης ή τη δέσμευση εμπορευμάτων για τα οποία υπάρχει υποψία ότι παραβιάζουν δικαιώματα διανοητικής ιδιοκτησίας, η οποία παρέχεται από τα κράτη μέλη σύμφωνα με το άρθρο 31 παράγραφος 2 του κανονισμού (ΕΕ) αριθ. 608/2013.
                  
               
                     (6)
                  
                  
                     Για να καταστεί δυνατή η βαθύτερη ανάλυση των δεδομένων σχετικά με τις παραβιάσεις και να βελτιωθεί η κατανόηση της γεωγραφικής εμβέλειας και του αντικτύπου των παραβιάσεων, είναι σημαντικό να είναι δυνατή η αντιστοίχιση του δικαιούχου της απόφασης με την αναστολή της παράδοσης και τη δέσμευση των εν λόγω εμπορευμάτων. Είναι επίσης σημαντικό το εν λόγω πρόσωπο να ενημερώνεται, ήδη από τη στιγμή της υποβολής των εντύπων, για το γεγονός ότι τα προσωπικά του δεδομένα θα παρασχεθούν στο EUIPO, καθώς και να συγκατατίθεται σε αυτήν τη διαβίβαση δεδομένων. Κατά συνέπεια, το έντυπο αίτησης χρειάζεται να προσαρμοστεί αναλόγως.
                  
               
                     (7)
                  
                  
                     Έπειτα από την έναρξη ισχύος των κανονισμών (ΕΕ) 2016/679 (5) και (ΕΕ) 2018/1725 (6) του Ευρωπαϊκού Κοινοβουλίου και του Συμβουλίου, χρειάζεται να επικαιροποιηθούν οι παραπομπές των εντύπων στις διατάξεις για την προστασία των δεδομένων.
                  
               
                     (8)
                  
                  
                     Λαμβανομένου υπόψη ότι, σύμφωνα με το άρθρο 31 του κανονισμού (ΕΕ) αριθ. 608/2013, όλες οι ανταλλαγές δεδομένων μεταξύ των κρατών μελών και της Επιτροπής σχετικά με αποφάσεις που αφορούν αιτήσεις και δεσμεύσεις πρέπει να πραγματοποιούνται μέσω της κεντρικής βάσης δεδομένων της Επιτροπής και ότι η εν λόγω βάση δεδομένων πρέπει να προσαρμοστεί στα νέα έντυπα, οι τροποποιήσεις των παραρτημάτων I έως III του εκτελεστικού κανονισμού (ΕΕ) αριθ. 1352/2013 θα πρέπει να ισχύσουν από τις 15 Σεπτεμβρίου 2020.
                  
               
                     (9)
                  
                  
                     Συνεπώς, ο εκτελεστικός κανονισμός (ΕΕ) αριθ. 1352/2013 θα πρέπει να τροποποιηθεί αναλόγως.
                  
               
                     (10)
                  
                  
                     Ζητήθηκε σύμφωνα με το άρθρο 42 παράγραφος 1 του κανονισμού (ΕΕ) 2018/1725, η γνώμη του Ευρωπαίου Επόπτη Προστασίας Δεδομένων, ο οποίος και γνωμοδότησε στις 24 Ιουνίου 2020.
                  
               
                     (11)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) αριθ. 1352/2013 τροποποιείται ως εξής:
            
                        1)
                     
                     
                        το παράρτημα I αντικαθίσταται από το κείμενο του παραρτήματος I του παρόντος κανονισμού·
                     
                  
                        2)
                     
                     
                        το παράρτημα II αντικαθίσταται από το κείμενο του παραρτήματος II του παρόντος κανονισμού·
                     
                  
                        3)
                     
                     
                        το παράρτημα III τροποποιείται σύμφωνα με το παράρτημα III του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 15 Σεπτεμβρίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Αυγούστου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 181 της 29.6.2013, σ. 15.
         
            (2)  Εκτελεστικός κανονισμός (ΕΕ) αριθ. 1352/2013 της Επιτροπής, της 4ης Δεκεμβρίου 2013, για την κατάρτιση των εντύπων που προβλέπονται στον κανονισμό (ΕΕ) αριθ. 608/2013 του Ευρωπαϊκού Κοινοβουλίου και του Συμβουλίου σχετικά με την τελωνειακή επιβολή των δικαιωμάτων διανοητικής ιδιοκτησίας (ΕΕ L 341 της 18.12.2013, σ. 10).
         
            (3)  Κατ’ εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1).
         
            (4)  Κανονισμός (ΕΕ) αριθ. 386/2012 του Ευρωπαϊκού Κοινοβουλίου και του Συμβουλίου, της 19ης Απριλίου 2012, σχετικά με την ανάθεση στο Γραφείο Εναρμόνισης στο Πλαίσιο της εσωτερικής αγοράς (εμπορικά σήματα, σχέδια και υποδείγματα) καθηκόντων συναφών με την επιβολή της εφαρμογής των δικαιωμάτων διανοητικής ιδιοκτησίας, συμπεριλαμβανομένης της σύγκλησης Ευρωπαϊκού Παρατηρητηρίου για την Παραβίαση των Δικαιωμάτων Διανοητικής Ιδιοκτησίας, με εκπροσώπους του δημόσιου και του ιδιωτικού τομέα (ΕΕ L 129 της 16.5.2012, σ. 1).
         
            (5)  Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (ΕΕ L 119 της 4.5.2016, σ. 1).
         
            (6)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).
      
      
         
            ΠΑΡΑΡΤΗΜΑ I
            
               
                  
                     «ΠΑΡΑΡΤΗΜΑ I
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               »
         
      
      
         
            ΠΑΡΑΡΤΗΜΑ II
            
               
                  
                     «ΠΑΡΑΡΤΗΜΑ II
                     
                        
                     
                        
                     
                        
                     
                        
                  
               »
         
      
      
         
            ΠΑΡΑΡΤΗΜΑ III
            
               
                  
                     «ΠΑΡΑΡΤΗΜΑ III
                     Το παράρτημα III του εκτελεστικού κανονισμού (ΕΕ) αριθ. 1352/2013 τροποποιείται ως εξής:
                     
                                 (1)
                              
                              
                                 το μέρος I τροποποιείται ως εξής:
                                 
                                             α)
                                          
                                          
                                             στη σημείωση για τη συμπλήρωση της θέσης 1 («Αιτών»), το κείμενο αντικαθίσταται από το ακόλουθο κείμενο:
                                             «Σε αυτή τη θέση πρέπει να αναγράφονται λεπτομερή στοιχεία του αιτούντος. Η θέση αυτή περιλαμβάνει πληροφορίες σχετικά με το όνομα και την πλήρη διεύθυνση του αιτούντος, τον αριθμό καταχώρισης και αναγνώρισης οικονομικού φορέα (αριθ. EORI), που είναι ένας αριθμός, μοναδικός για όλη την Ένωση, ο οποίος αποδίδεται από την τελωνειακή αρχή ενός κράτους μέλους στον αιτούντα, τον αριθμό τηλεφώνου του, τον αριθμό κινητού τηλεφώνου ή φαξ και την ηλεκτρονική του διεύθυνση. Ο αιτών μπορεί επίσης να εγγράψει, κατά περίπτωση, τον αριθμό φορολογικού μητρώου του, κάθε άλλο εθνικό αριθμό μητρώου και τη διεύθυνση δικτυακού τόπου του.»·
                                          
                                       
                                             β)
                                          
                                          
                                             στη σημείωση για τη συμπλήρωση της θέσης 4 («Αντιπρόσωπος που υποβάλλει την αίτηση εξ ονόματος του αιτούντος»), το κείμενο αντικαθίσταται από το ακόλουθο κείμενο:
                                             «Όταν η αίτηση υποβάλλεται από τον αιτούντα μέσω αντιπροσώπου, στη θέση αυτή πρέπει να αναγράφονται λεπτομερή στοιχεία σχετικά με τον εν λόγω αντιπρόσωπο. Τα στοιχεία αυτά περιλαμβάνουν πληροφορίες σχετικά με το όνομα και την πλήρη διεύθυνση του αντιπροσώπου, τον αριθμό καταχώρισης και αναγνώρισης οικονομικού φορέα (αριθ. EORI), που είναι ένας αριθμός, μοναδικός για όλη την Ένωση, ο οποίος αποδίδεται από την τελωνειακή αρχή ενός κράτους μέλους στον αντιπρόσωπο, τον αριθμό τηλεφώνου του, τον αριθμό κινητού τηλεφώνου ή φαξ και την ηλεκτρονική του διεύθυνση. Ο αντιπρόσωπος μπορεί επίσης να εγγράψει, κατά περίπτωση, την επωνυμία της εταιρείας στην οποία εργάζεται και τη διεύθυνση του δικτυακού τόπου της εταιρείας. Η αίτηση πρέπει να περιλαμβάνει αποδεικτικά στοιχεία για την παρασχεθείσα εξουσιοδότηση να ενεργεί ως αντιπρόσωπος σύμφωνα με τη νομοθεσία του κράτους μέλους στο οποίο υποβλήθηκε η αίτηση και πρέπει να σημειώνεται η αντίστοιχη θέση.»·
                                          
                                       
                           
                                 (2)
                              
                              
                                 το μέρος II αντικαθίσταται από το ακόλουθο κείμενο:
                                 “II.   ΔΙΕΥΚΡΙΝΙΣΕΙΣ ΟΣΟΝ ΑΦΟΡΑ ΤΙΣ ΘΕΣΕΙΣ ΤΟΥ ΕΝΤΥΠΟΥ ΤΗΣ ΑΙΤΗΣΗΣ ΠΑΡΑΤΑΣΗΣ ΠΟΥ ΠΑΡΑΤΙΘΕΤΑΙ ΣΤΟ ΠΑΡΑΡΤΗΜΑ II ΤΟ ΟΠΟΙΟ ΣΥΜΠΛΗΡΩΝΕΤΑΙ ΑΠΟ ΤΟΝ ΔΙΚΑΙΟΥΧΟ ΤΗΣ ΑΠΟΦΑΣΗΣ
                                 Τα πεδία του εντύπου που σημειώνονται με αστερίσκο (*) είναι υποχρεωτικά πεδία και πρέπει να συμπληρωθούν.
                                 Στις θέσεις στις οποίες τα πεδία επισημαίνονται με σύμβολο (+), πρέπει να συμπληρωθεί τουλάχιστον ένα από αυτά τα πεδία.
                                 Δεν πρέπει να καταχωρίζονται δεδομένα στις θέσεις που φέρουν την ένδειξη “για υπηρεσιακή χρήση”.
                                 Θέση 1: Στοιχεία του δικαιούχου της απόφασης
                                 Σ’ αυτή τη θέση πρέπει να αναγράφονται λεπτομερή στοιχεία του δικαιούχου της απόφασης.
                                 Θέση 2: Αντιπρόσωπος του δικαιούχου της απόφασης
                                 Όταν η αίτηση υποβάλλεται από τον δικαιούχο της απόφασης μέσω αντιπροσώπου, στη θέση αυτή πρέπει να αναγράφονται λεπτομερή στοιχεία σχετικά με τον εν λόγω αντιπρόσωπο. Τα στοιχεία αυτά περιλαμβάνουν πληροφορίες σχετικά με το όνομα και την πλήρη διεύθυνση του αντιπροσώπου, τον αριθμό καταχώρισης και αναγνώρισης οικονομικού φορέα (αριθ. EORI), που είναι ένας αριθμός, μοναδικός για όλη την Ένωση, ο οποίος αποδίδεται από την τελωνειακή αρχή ενός κράτους μέλους στον αντιπρόσωπο, τον αριθμό τηλεφώνου του, τον αριθμό κινητού τηλεφώνου ή φαξ και την ηλεκτρονική του διεύθυνση. Ο αντιπρόσωπος μπορεί επίσης να εγγράψει, κατά περίπτωση, την επωνυμία της εταιρείας στην οποία εργάζεται και τη διεύθυνση του δικτυακού τόπου της εταιρείας. Αν δεν έχουν υποβληθεί με την αρχική αίτηση, η αίτηση πρέπει να περιλαμβάνει αποδεικτικά στοιχεία για την παρασχεθείσα εξουσιοδότηση να ενεργεί ως αντιπρόσωπος σύμφωνα με τη νομοθεσία του κράτους μέλους στο οποίο ελήφθη η αρχική απόφαση και πρέπει να σημειώνεται η αντίστοιχη θέση.
                                 Θέση 3: Αίτηση παράτασης
                                 Ο αριθμός καταχώρισης της αίτησης, συμπεριλαμβανομένων των πρώτων δύο ψηφίων με τον κωδικό ISO άλφα - 2 του κράτους μέλους που έκανε δεκτή την αίτηση, θα πρέπει να αναγράφεται σ’ αυτή τη θέση. Ο δικαιούχος της απόφασης αναφέρει αν ζητά τροποποιήσεις των πληροφοριών που περιέχονται στην αίτηση επιλέγοντας την κατάλληλη θέση.
                                 Θέση 4: Υπογραφή
                                 Στη θέση 4 ο δικαιούχος της απόφασης ή ο αντιπρόσωπος του δικαιούχου της απόφασης αναγράφει τον τόπο και την ημερομηνία συμπλήρωσης της αίτησης και υπογράφει. Το όνομα του υπογράφοντος αναγράφεται με κεφαλαία..”
                              
                           
               »